**Azərbaycan Respublikasının Qida Təhlükəsizliyi Agentliyinin 2018- ci il 16 may tarixli Ü-012 nömrəli əmri ilə təsdiq edilmiş**

**Birgünlük cücələrin, hindtoyuğu, ördək, qaz balalarının və bu növ quşların inkubasiya yumurtalarının Azərbaycan Respublikasına idxalına dair**

**BAYTARLIQ TƏLƏBLƏRİ**

Azərbaycan Respublikasına idxala quş qripinə qarşı peyvənd olunmamış, heyvanların yoluxucu xəstəliklərdən azad təsərrüfatlardan və inzibati ərazilərdən olan, kliniki cəhətdən sağlam cücələrə, hindtoyuğu, ördək, qaz balalarına və bu növ quşların inkubasiya yumurtalarına icazə verilir, o cümlədən:

* ölkənin inzibati ərazisində son 3 il ərzində - donuzların Afrika taunu;
* inzibati ərazidə (ştat, əyalət, torpaq, dairə və s.) son 12 ay ərzində - dabaq;
* inzibati ərazidə (ştat, əyalət, torpaq, dairə və s.) son 12 ay ərzində - Nyukasl

 xəstəliyi, quşların qripi;

* toyuq və hindtoyuğu təsərrüfatları – təsərrüfatda son 12 ay ərzində - ornitoza

 (psittakoza), paramiksoviruslu infeksiyaya, toyuqların infeksion bronxitinə,

 infeksion larinqotraxeitə, infeksion ensefalomielitə, hindtoyuqlarının

 rinotraxeitinə görə;

* qaz və ördək təsərrüfatları – təsərrüfatda son 12 ay ərzində - ornitoza,

 ördəklərin qrpinə (taununa), Derji xəstəliyinə, ördək balalarının viruslu

 hepatitinə, ornitozuna (psittakozuna) görə;

Toyuqların və hind toyuqlarının ana sürüləri pulloroz antigenlə seroloji cəhətdən müayinə olunmalıdır. Bununla müsbət reaksiya verən quşlar aşkar edilməməlidir.

Birgünlük cücələr (broylerlərdən başqa) Marek xəstəliyinə qarşı peyvənd olunmalıdır. İnkubasiya yumurtaları yuxarıda göstərilən baytarlıq tələblərinə cavab verən quşlardan alınmalıdır.

İnkubasiya yumurtaları yumurtalamadan sonra 2 saatdan gec olmamaqla ixracatçı ölkədə qəbul edilmiş üsullarla iki dəfə və idxalçıya bilavasitə göndərilməzdən öncə dezinfeksiya edilməlidir.

İxrac üçün seçilmiş cücələr və inkubasiya yumurtaları tərkibində gen mühəndisliyinin üsulları və ya digər genetik cəhətdən modifikasiya edilmiş mənbələr vasitəsilə istehsal edilmiş xammal tərkibli yemlərlə yemləndirilməmiş anaların kəsimindən alınmışdır.

İnkubasiya yumurtaları və cücələr birdəfəlik istifadə olunan taralarda göndərilir.

Nəqliyyat vasitələri ixracatçı ölkədə qəbul edilmiş qaydalara uyğun işlənilir və hazırlanır.

Quşların və inkubasiya yumurtalarının hər bir partiyası üzrə hazırkı tələblərdə göstərilmiş şərtlərin yerinə yetirilməsi diaqnostik müayinələrin, həmçinin ana sürülərin hansı infeksion xəstəliklərə qarşı, nə vaxt və hansı vaksinlərlə peyvənd olunmalarının göstərilməsi ilə ixracatçı ölkənin dövlət baytar həkimi tərəfindən imzalanmış, ona aydın olan dildə və beynəlxalq dildə tərtib olunmuş baytarlıq sertifikatı ilə tam təsdiq olunmalıdır.

Azərbaycan Respublikasının Qida Təhlükəsizliyi Agentliyi özünün baytar mütəxəssislərinin qüvvəsi hesabına seçilmiş yumurtaların və cücələrin Azərbaycan Respublikasına tədarük edilməsinin mümkünlüyü məqsədilə müfəttişlik nəzarətinin həyata keçirilməsi hüququnu özündə saxlayır.

Quşların və inkubasiya yumurtalarının Azərbaycan Respublikasına göndərilməsi üçün yüklənilməsi yalnız idxalçı tərəfindən Azərbaycan Respublikasının Qida Təhlükəsizliyi Agentliyindən icazənin alınmasından sonra mümkündür.

Azərbaycan Respublikasının ərazisinə idxal edildikdən sonra quşlar 30 gün müddətinə xüsusi hazırlanmış yerlərdə karantinə yerləşdirilirlər və bu müddət ərzində ərazi üzrə Azərbaycan Respublikasının Qida Təhlükəsizliyi Agentliyinin nəzarəti altında zəruri diaqnostik müayinələr aparılır. Epizootiya əleyhinə tədbirlər planına uyğun olaraq konkret region üçün profilaktik immunizasiya aparılır.